প্রোবনিউজ, ডেস্ক: তুরস্কে পার্লামেন্ট নির্বাচনে ক্ষমতাসীন জাস্টিস অ্যান্ড ডেভেলপমেন্ট পার্টি (একেপি) সংখ্যাগরিষ্ঠতা পেয়েছে। নির্বাচনের এই ফলকে তুরস্কের গণতন্ত্র ও জনগণের বিজয় হিসেবে অভিহিত করেছেন দেশটির প্রধানমন্ত্রী আহমেদ দাভোতগলু। বিবিসি অনলাইনের প্রতিবেদনে জানানো হয়, গতকাল রোববার গুরুত্বপূর্ণ ওই নির্বাচন অনুষ্ঠিত হয়। রাষ্ট্র-পরিচালিত আনাদোলু বার্তা সংস্থা জানায়, প্রায় সব ভোট গণনা করা হয়েছে। একেপি ৪৯ দশমিক ৪ শতাংশ ভোট পেয়েছে। প্রধান বিরোধী দল সিএইচপি পেয়েছে ২৫ দশমিক ৪ শতাংশ ভোট। কুর্দিপন্থী এইচডিপি ও জাতীয়তাবাদী এমএইচপি আসন পাওয়ার জন্য আসনের ১০ শতাংশ ভোটের সীমা অতিক্রম করেছে।